62020CO0264_INF
Digriet tal-Qorti tal-Ġustizzja (Id-Disa’ Awla) tal‑14 ta’ Jannar 2021 –Airhelp
(Kawża C‑264/20)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Trasport bl-ajru – Regolament (KE) Nru 261/2004 – Artikolu 5(3) – Dritt għal kumpens fil-każ ta’ kanċellazzjoni jew dewmien twil ta’ titjira – Kunċett ta’ ‘ċirkustanzi straordinarji’ – Nuqqasijiet imprevisti li jistgħu jaffettwaw is-sigurtà tat-titjira – Kolliżjoni ma’ oġġett estern – Ħsara lil ajruplan minħabba fil-moviment ta’ ajruplan ieħor – Kunċett ta’ ‘miżuri raġonevoli’ sabiex tiġi rrimedjata ċirkustanza straordinarja jew jiġu rrimedjati l-konsegwenzi ta’ tali ċirkustanza” – Rotta differenti”
1.
Trasport – Trasport bl-ajru – Regolament Nru 261/2004 – Kumpens u assistenza għal passiġġieri – Kanċellazzjoni jew dewmien twil ta’ titjira – Eżenzjoni mill-obbligu ta’ kumpens – Kundizzjoni – Ċirkustanzi straordinarji – Kunċett – Ħsara lil ajruplan minħabba fil-moviment ta’ ajruplan ieħor – Inklużjoni
(Regolament tal-Parlament Ewropew u tal-Kunsill Nru 261/2004, premessi 14 u 15 u Artikoli 5(3) u 7)
(ara l-punti 19 sa 26, u d-dispożittiv 1)
2.
Trasport – Trasport bl-ajru – Regolament Nru 261/2004 – Kumpens u assistenza għal passiġġieri – Kanċellazzjoni jew dewmien twil ta’ titjira – Eżenzjoni mill-obbligu ta’ kumpens – Kundizzjoni – Ċirkustanzi straordinarji – Miżuri raġonevoli adottati mit-trasportatur bl-ajru sabiex jevita l-kanċellazzjoni jew id-dewmien twil – Rotta differenti ta’ passiġġier – Kundizzjonijiet – Evalwazzjoni mill-qorti nazzjonali
(Regolament tal-Parlament Ewropew u tal-Kunsill Nru 261/2004, premessi 1, 12 sa 15 u Artikoli 5(1) u (3), u 7)
(ara l-punti 28 sa 33, u d-dispożittiv 2)
Dispożittiv
1)
L-Artikolu 5(3) tar-Regolament (KE) Nru 261/2004 tal-Parlament Ewropew u tal-Kunsill tal‑11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91, għandu jiġi interpretat fis-sens li ħabta bejn l-elevatur ta’ ajruplan li qiegħed fil-pożizzjoni ta pparkjar u l-winglet ta’ ajruplan ta’ linja tal-ajru oħra, ikkawżata mill-moviment ta’ dan tal-aħħar, taqa’ fil-kunċett ta’ “ċirkustanzi straordinarji” fis-sens ta’ dik id-dispożizzjoni.
2)
L-Artikolu 5(1)(ċ) tar-Regolament Nru 261/2004 għandu jiġi interpretat fis-sens li, fil-każ ta’ kanċellazzjoni tat-titjira inizjalment prevista minħabba ċirkustanza straordinarja, il-fatt li trasportatur tal-ajru jqiegħed passiġġier fuq rotta differenti permezz ta’ titjira li twassal lil dan il-passiġġier jasal fid-destinazzjoni finali tiegħu l-għada tal-ġurnata inizjalment prevista jikkostitwixxi “miżura raġonevoli” li teżonera lil dan it-trasportatur mill-obbligu tiegħu li jikkumpensa kif previst fl-Artikolu 5(1)(ċ) u fl-Artikolu 7(1) ta’ dan ir-regolament, sakemm ma kienx hemm possibbiltà ta’ rotta oħra diretta jew indiretta permezz ta’ titjira operata minn dan l-istess trasportatur jew minn kwalunkwe trasportatur tal-ajru ieħor u li tasal inqas tard mit-titjira li jmiss tat-trasportatur tal-ajru kkonċernat, ħlief jekk dan tal-aħħar ma jistabbilixxix li t-twettiq ta’ din ir-rotta differenti tikkostitwixxi sagrifiċċju insupportabbli għalih fid-dawl tal-kapaċitajiet tal-impriża tiegħu fil-mument rilevanti, li hija l-qorti tar-rinviju li għandha tivverifika.